GLAVNI GRAD PODGORICA
Komisija za sprovođenje postupka javne nabavke po pozivu br. 46/25 od 29.09.2025. godine (ESJN: 100421)
Mjesto: Podgorica, 13.10.2025. godine
[bookmark: _GoBack]Broj: 24-426/25- 767

Na osnovu člana 95 Zakona o javnim nabavkama, postupajući po zahtjevu zainteresovanog lica za pojašnjenje tenderske dokumentacije br. 46/25 (ESJN: 100421) za pružanje usluge- IZRADA ELABORATA SAOBRAĆAJNE SIGNALIZACIJE U ZONAMA OSNOVNIH ŠKOLA, Komisija za sprovođenje postupka javne nabavke objavljuje sljedeće: 

POJAŠNJENJE 1

Pitanje 1. Molimo za pojašnjenje uslova Rok izvršenja ugovora. Navedeno je da je rok za izvršenje ugovora je maksimalno 45 dana, i cijenimo da je navedeni maksimalni rok kratak i apsolutno neadekvatan, jer u tom periodu nije moguće kvalitetno izraditi Elaborate saobraćajne signalizacije za 27 osnovnih škola, poštujući sve faze rada zahtjevane Projektnim zadatkom. 
Odgovor  Sekretarijata za saobraćaj: Ponudu je potrebno podnijeti u skladu sa uslovima i tehničkim specifikacijama.
Pitanje 2. U tehničkoj specifikaciji predmeta nabavke navedeno je: 1. PRIKUPLJANJE PODATAKA I UTVRĐIVANJE „ZONE ŠKOLE“ Projektant je dužan da u skladu sa Pravilnikom o bližim uslovima za utvrđivanje dijela puta ili ulice koja se nalazi u neposrednoj blizini škole („Službeni list Crne Gore“ br. 37/23) uradi prikupljanje podataka i iste analizira, a zatim uz saglasnost Naručioca utvrdi „Zonu škole“. Molimo za pojašnjenje oko izdavanja saglasnosti na predlog utvrđenih “Zona škole”: Koliko će, od trenutka dobijenog predloga utvrđenih “Zona škola”, Investitoru trebati vremena da izda potrebnu saglasnost ili komentare na dostavljeni predlog? 
Odgovor  Sekretarijata za saobraćaj: Ponudu je potrebno podnijeti u skladu sa uslovima i tehničkim specifikacijama.
Pitanje 3. Naručilac je naveo: Projektant je obavezan da radi na odgovarajućim katastarskim i geodetskim podlogama. Molimo za pojašnjenje da li Naručilac obezbjeđuje odgovarajuće katastarske i/ili geodetske podloge? 
Odgovor  Sekretarijata za saobraćaj: Ponudu je potrebno podnijeti u skladu sa uslovima i tehničkim specifikacijama.
Pitanje 4. Projektnim zadatkom se zahtjeva obrada grafičkih priloga u razmjeri 1:250. Da li je ovo izričit uslov ili se može raditi i na manjim razmjerama (1:500), a što smatramo da je prikladnija razmjera za ovu vrstu projekata? 
Odgovor  Sekretarijata za saobraćaj: Tehničkim specifikacijama je jasno propisana obaveza ponuđača u dijelu razmjera grafičkih priloga.
Pitanje 5. U Projektnom zadatku, piše da „Predmjerom radova obuhvatiti sve vrste radova počev od pripremnih radova na uklanjanju postojećih smetnji (npr. postojećih saobraćajnih znakova ili drveća koji smetaju) i otkrivanju postojećih instalacija.“ Molimo vas za pojašnjenje pozicije „otkrivanju postojećih instalacija“. 
Odgovor  Sekretarijata za saobraćaj: Tehničkim specifikacijama su jasno propisane obaveze ponuđača.

Pitanje 6. Pod tačkom Sadržaj elaborata u Projektnom zadatku se zahtjeva izrada „Situacije sa uzdužnim rasporedom i rasporedom instalacija (sinhron plan sa ucrtanim svim pronađenim instalacijama“. Molimo vas za pojašnjenje šta to znači i na što se tačno odnosi?
Odgovor Sekretarijata za saobraćaj: Tehničkim specifikacijama su jasno propisane obaveze ponuđača.


Komisija za sprovođenje postupka javne nabavke: 


Predśednik komisije za sprovođenje postupka javne nabavke Marijana Vučeraković_____________

Članica komisije za sprovođenje postupka javne nabavke Dragana Dragaš ___________________

Član komisije za sprovođenje postupka javne nabavke Slobodan Bošković     _________________

